מוחמד שדאפנה, לשעבר מנהל הפועל איכסאל מליגה ב', הורשע היום (ראשון) על פי הודאתו בעבירות שוחד, וירצה מאסר בפועל של תשעה חודשים.
מכתב האישום עולה כי בעונת 2007/08 הקבוצה דורגה במקום השני בליגה ב' צפון, ונאבקה על העלייה לליגה א'. לאחר הפסד לבני טמרה, פנה שדאפנה לשלמה לוי, יו"ר בית"ר חיפה, שעמה הייתה אמורה לשחק במשחק הבא, והציע לו שישלם לו 40 אלף שקל, תמורתם יפעל להפסד קבוצתו תוך הרכבת שחקני נוער. במהלך המפגש הפחית הנאשם את הסך לתשלום ל-15 אלף.
ב-20 במאי סיכם שלמה לוי עם הנאשם להיפגש בצומת אלונים על מנת להעביר לו את התשלום מבין שניים על סך 7,500 שקל, ואכן העביר לו אותה.
בית המשפט גזר על הנאשם מאסר בפועל של תשעה חודשים, קנס בסך 15,000 שקל פיצוי לקבוצה בסך 15,000 שקל.